钦定古今图书集成/明伦汇编/氏族典/第067卷 > 朱粲
## 钦定古今图书集成/明伦汇编/氏族典/第067卷 > 朱粲

按《唐书朱粲传》：“粲，亳州城父人。初为县史。大业中，从
军伐贼长白山，亡命去为盗，号可达寒贼，自称迦楼
罗王，众十万，度淮屠竟陵、沔阳，转剽山南，所至残戮
无遗。噍僭号楚帝，建元为昌。达所克州县，皆发藏粟
以食，迁徙无常，不务稼穑，专以劫为资。于是人大馁，
死者系路，其军亦匮，乃掠小儿烝食之，勒所部略妇”
人孺儿分烹之，又税诸城细弱以益粮。俄而诸城惧，
皆逃散。显州首领杨士林、田瓒起兵攻粲，粲大败，挈
残士奔菊潭，遣使乞降。高祖以前御史大夫段确假
散骑常侍劳之。确醉戏粲，粲收确于坐，并从者数十
悉饔之，以飨左右。遂屠菊潭，奔王世充，署龙骧大将
军。东都平，斩洛水上。